AksaraLLM/aksara-bahasa-daerah-v1 huggingface dataset:
Uesugi Kenshin (上杉 謙信) atawa Uesugi Terutora ngaran aslina nyaéta Nagao Torachiyo (gumelar ping 18 Februari 1530 di Takada, Propinsi Echigo, Jepang-maot 19 April 1578), nyaéta salah saurang tokoh Militer du paling kuat dina abad ka-16 di Jepang.

Nagao Torachiyo nyaéta anak ka-4 ti kaluarga kapala Propinsi Echigo, Nagao Tamekage. Nalika bapana maot, daérah Echigo mulai riweuh. Torachiyo ahirna bisa nartibkeun deui kaayaan di éta propinsi, ogé bisa nguasaan propinsi nu séjénna, nu ahirna ngajadikeun Torachiyo atawa Uesugi Kenshin jadi salah saurang pajoang anu kuat di daérah Kanto.

Biograpi
Uesugi Kenshin gumelari di istana Kasugayama di Takada, Propinsi Echigo, Jepang dina sasih Februari 1530. uesugi nyaéta anak ti Nagao Tamekage, salah saurang panglima perang nu kuat. Sabada bapana maot ku sabab geuring dina taun 1536, jabatan katoku (kapala kaluarga) dibikeun ka lanceuk na Kenshin, Nagao Harukage. Ahirna Kenshin kapaksa mondok di kuil Risenji pikeun diajar agama Buddha dina bimbingan pandeta Tenshitsu Kōiku, Kenshin diajar di éta kuil ti umur 7 nepi ka 14 taun.

Rujukan

Tokoh Jepang
Gorila nyaéta sato primata pangbadagna, sakulawarga jeung monyét, kera sarta manusa. Sabuntut gorila jalu dewasa bisa ngahontal luhur leuwih ti 6 méter sarta beurat kira-kira 300 nepi ka 500 pound. Manéhna bisa merentangkan lenganna nepi ka 8 méter. sarta kakuatan sabuntut gorila sarua kalayan 4 nepi ka 8 jelema manusa anu kuat. Gorila awéwé dewasa ukuranana kira-kira satengah ukuran gorila jalu.

ciri has 

Dibandingkeun jeung awak manusa, gorila miboga leungeun sarta suku anu panjang, di mana leungeunna leuwih panjang ti suku. Gorila anu badag lolobana awakna miboga bulu, iwal jari-jemari, beungeut, kélék, telapak suku sarta telapak leungeun. Sirah gorila badag, panonna leutik sarta boga warna coklat. Gorila henteu miboga buntut. Saban buntut gorila miboga irung anu unik, kawas manusa anu miboga sidik ramo anu unik. Huntu gorila dewasa jumlahna 32. Panca indra gorila ampir sarupa kalayan manusa. Awak gorila jalu ampir dua kali badagna dibandingkeun gorila awéwé. Gorila lolobana dahar tutuwuhan. Saban poé gorila perlu kira-kira 25 kilogram kadaharan anu teriri ti dangdaunnan, kekembangan, siki-sikian, watang sarta tangkai tangkal, sarta kuncup kembang. Sakapeung, gorila ogé dahar sireum sarta sajenis rinyuh. ku sabab meunang cairan cukup ti kadaharanana, gorila pohara jarang nginum.

Rujukan 

Megafauna Afrika
Hominidae
Sosis nyaéta kadaharan anu dijieun tina daging hayam, daging sapi, daging babi, jeung sajabana anu geus digiling, dilembutkeun sarta dibéré bungbu, dibungkus anu bentukna buleud panjang kawas peujit sato dina kaayaan atah atawa dikulub.

Cara Nyieunna

Nalika masak sosis aya sawatara tahap anu kudu dipigawé, nyaéta kyuring, nyieun adonan, ngeusian solongsong, ngulub, sarta digodog. Mimitina daging hayam dibersihkeun tuluy dipisahkeun ti tulangna sarta diiris lembut. Sanggeus éta daging hayam, uyah, és batu, jeung Phosmix MP dihjikeun dina blénder. Lemak, tipung sagu, susu skim, bungbu, sarta sésa és diasupkeun kana blénder, tuluy giling bari ditambahkeun minyak goréng. Adonan anu geus digiling lemes salila ieu, tuluy ditambahan squit anu bagian tungtungna geus dipasang casing, atawa maké mesin Filling sosis. Sanggeus éta adonan diasupkeun kana casing, tuluy talian tungtung casingna maké benang. Adonan nu geus diasupkeun kana casing dikulub dina suhu 60 0C salila 45 menit. Nalika ngulub, usahakeun  suhu tetep stabil salila 45 menit, maké térmométer. Sosis anu geus asak bisa bisa langsung didahar.

Nilai Gizi

Sosis mangrupa produk olahan daging ni miboga kandungan nilai gizi nu hadé. Komposisi gizi sosis béda-béda gumantung kana jenis daging nu dipakéna. Produk olahan sosis kaya énérgi jeung bisa dipaké salaku sumber karbohidrat. Katangtuan kualitas sosis dumasar Standar Nasional Indonesia (SNI 01–3820-1995) nyaéta: kadar cai maksimal 67 persen, abu maksimal 3 persen, protéin minimal 13 persen, lemak maksimal 25 persen, sarta karbohidrat maksimal 8 persen.

Rujukan

Olahan daging
Ir. H. Aburizal Bakrie ()  nyaéta saurang pangusaha Indonésia anu jadi Pupuhu Umum Partéi Golkar saprak 9 Oktober 2009. Manéhna nyekel kalungguhan Menteri Koordinator Kesejahteraan Rakyat dina Kabinet Indonésia Bersatu. Saméméhna, manéhna ogé kungsi nyekel kalungguhan minangka Menteri Koordinator Perekonomian dina kabinét anu sarua, tapi posisina robah dina perombakan anu dipigawé ku présidén Susilo Bambang Yudhoyono tanggal 5 Désémber 2005. Manéhna nyaéta anak cikal ti kulawarga Achmad Bakrie, pangadeg Jumplukan Usaha Bakrie.

Pagawéan

 1992 nepi ka ayeuna: Komisaris Utama/Chairman, Kelompok Usaha Bakrie 
 1989 – 1992 : Direktur Utama PT. Bakrie Nusantara Corporation 
 1988 – 1992 : Direktur Utama PT Bakrie & Brothers 
 1982 – 1988 : Wakil Direktur Utama PT. Bakrie & Brothers 
 1974 – 1982 : Direktur PT. Bakrie & Brothers 
 1972 – 1974 : Asisten Dewan Direksi PT. Bakrie & Brothers

Organisasi

 2009 - 2014 : Ketua Umum DPP partéy GOLKAR 
 2004 - 2009 : Anggota Dewan Penasehat DPP partéy GOLKAR 
 2000 – 2005 : Anggota Dewan Pakar ICMI (Ikatan Cendikiawan Muslim Indonésia) 
 1999 – 2004 : Ketua Umum KADIN (Kamar Dagang dan Industri Indonésia) periode II 
 1996 – 1998 : présidén, Aséan Chamber of Commerce & Industry 
 1996 – 1997 : International Councellor, Asia Society 
 1994 - 1999 : Ketua Umum KADIN periode I 
 1993 – 1998: Anggota, Majelis Pemusyawaratan Rakyat (MPR) – periode II 
 1993 – 1995 : Anggota Dewan Penasehat, International Finance Corporation 
 1993 – 1995 : présidén ASéaN Bisnis Forum (d/h Institute of South éast Asian Business) – periode II  
 1991 - 1993 : présidén ASéaN Bisnis Forum (d/h Institute of South éast Asian Business) – periode I  
 1989 – 1994 : Ketua Umum Persatuan Insinyur Indonésia 
 1988 – 1993 : Wakil Ketua Umum, KADIN Bidang Industri dan Industri Kecil 
 1988 - 1993 : Anggota, Majelis Pemusyawaratan Rakyat (MPR) – periode I 
 1985 – 1993 : Ketua Bidang Dana PBSI (Persatuan Bulu Tangkis Indonésia) 
 1984 nepi ka ayeuna : Anggota, partéy Golongan Karya 
 1984 – 1988 : Wakil Ketua, Asosiasi Kerjasama Bisnis Indonésia – Australia 
 1977 – 1979 : Ketua Umum, HIPMI (Himpunan Pengusaha Muda Indonésia) 
 1976 – 1989 : Ketua Umum, Gabungan Pabrik Pipa Baja Seluruh Indonésia 
 1975 : Ketua Departemen Perdagangan HIPMI 
 1973 – 1975 : Wakil Ketua Departemen Perdagangan, HIPMI

Penghargaan

 1997 : Penghargaan “ASEAN Business Person of the Year” dari the ASéaN Business Forum 
 1995 : Pengharagaan “Businessman of the Year” dari Harian Républika
 1986 : Penghargaan “The Outstanding Young People of the World” dari the Junior Chamber of Commerce

Rujukan

Mentri Kabinét Indonésia Bersatu
Inohong Partéy Golongan Karya
Inohong ICMI
Alumni Institut Teknologi Bandung
Inohong ti Jakarta
Bank atawa bang tina basa Walanda mangrupa kantor pikeun nyimpen jeung nginjeumkeun ogé duit, biasana disebut ogé kantor.Sacara umum bank nyaéta salah sahiji badan usaha anu miboga wewenang jeung fungsi pikeun ngumpulkeun dana ti masarakat pikeun disalurkeun ka anu mikabutuh éta dana.. Hiji lembaga pikeun nampi, pinjaman, nukeur sareng ngalindungan artos sareng, dina sababaraha kasus, pikeun ngaluarkeun catetan sareng ngalaksanakeun transaksi keuangan sanés. Kantor atanapi enggon institusi sapertos kitu.

Rupa-Rupa Bank

1. Bank Sentral
Bank sentral nyaéta bank anu aya dumasar kana Undang-undang nomor 13 tahun 1968 anu miboga tugas pikeun ngatur peredaran duit, ngatur pengarahan dana, ngatur perbankan, ngatur perkreditan, ngajaga stabilitas duit, ngajukan nyitak  / nambahan duit rupiah jeung lain sajabana. Bank sentral ngan aya hiji salaku puseur bank tina sakabéh bank nu aya di Indonesia.
2. Bank Umum
Bank umum nyaéta  lembaga keuangan anu nawarkeun rupa-rupa pelayanan produk jeung jasa ka masarakat anu miboga fungsi pikeun ngumpulkeun dana sacara langsung ti masarakat dina rupa-rupa bentuk, méré kredit injeuman ka masarakat anu ngabutuhkeun, jual meuli valuta asing/ valas, ngajual asuransi, jasa giro,jasa cék, jeung sajabana.
3. Bank Perkreditan Rakyat / BPR
Bank perkreditan rakyat nyaéta  bank "penunjang" anu kawatesanan ku wilayah operasional jeung dana anu dipiboga diwengku ku layanan anu kawatesanan ogé kayaning méré injeum duit anu jumlahna kawatesanan, narima tabungan ti masarakat umum, nyadiakaeun biaya anu maké prinsip bagi hasil, nempatkeun dana dina SBI/ sertifikat Bank Indonésia,deposito anu diwaktuan, sertifikat / surat berharga, tabungan jeung sajabana.

Referensi

Ngaran tempat
Tempat neundeun jeung nginjeum duit
Perangko nyaéta tanda bukti pembayaran biaya ti kantor pos, biasana mangrupa kertas kotak persegi nu aya gambaran.

Sajarah 

Rowland Hill lahir di Inggris, 3 Désémber 1975. Nalika umurna sabelas taun, manéhna geus mantuan bapana ngajar di sakola. Sanggeus dewasa, manéhna jadi guru. Bareng jeung salah saurang barayana, Hill ngadegkeun hiji sakola istimiwa di Bruce Castle di Tottenham. Hill ngaleukeunan pakasabanana henteu kurang ti lima belas jam sapoé, alatan éta kaséhatanana kaganggu.

Sanggeus cageur Rowland Hill henteu deui jadi guru jeung henteu terjun langsung di yayasan deui. Basa harita E.G. Wakerfield ngadegkeun hiji perkumpulan anu miboga tujuan pikeun muka jajahan di Australia Selatan ditarima ku parlemen, Hill diangkat jadi sekertaris. Hill ogé ngamangpaatkeun waktu luangna pikeun nyiptakeun mesin citak, tapi mesin citak timuanana henteu dipaké ku jalma réa sakumnana. Saterusna, Hill ngaleukeunan élmu administrasi sarta perpajakan, perpajakan ieu téa anu ngarojong muculna perangko.

Nalika Inggris ngembang jadi nagara industri taun 1830, transportasi ngalaman kamajuan, contona ku ayana jalur karéta api ti Kulon ka Wétan sarta ti Kalér ka Kidul. Dina waktu éta Majelis handap jeung Majelis Luhur dina parlemen méré hak ngirim surat gratis, teu kudu mayar. Hill nempo yén hal éta mangrupa hiji pemborosan anu ngarugikeun kas nagara. Hill saterusna mikir néangan cara sangkan meunangkeun duit pikeun kas karajaan ti pajeg pengiriman surat-surat. Pamustunganana Hill manggihan ideu pikeun nyieun perangko minangka biaya pengiriman. Perangko ciptaanana nyaéta Penny Black anu mangrupa perangko kahiji di dunya. Tuluy taun 1860, Hill ogé dipercaya minangka sekretaris Pausahaan Jawatan Pos anu mangsa harita mangrupa kalungguhan pangluhurna.

Rujukan 

Filateli
Pos
Taufik Ismail () nyaéta salah sahiji sastrawan Indonesia. Tamat sakola rayat di Yogyakarta. Tuluy nuluykeun atikanana di Bogor. Taun 1956-1957 meunangkeun béasiswa Whitefish Bay High School di Milwaukee, Wisconsin, AS. 
Sanggeus sakola di AS, Taufik nuluykeun sakolana di Fakultas Kedokteran Institut Pertanian Bogor sarta tamat dina taun 1963. Taun 1971-1972 jeung 1991-1992,Taufik balik deui ka AS pikeun ilubiung dina program nulis University of Lowa, AS. Lalampahanana nepi ka Mesir di Faculty of Language and Literature taun 1993. 
Nalika mahasiswa kungsi kacatet salaku ketua senat mahasiswa FKHP IPB jeung wakil ketua dewan mahasiswa. Kungsi ngajar salaku guru bahasa di SMA Bogor, guru di Pasantrén Darul Falah sarta jadi asistén dosén di almamaterna IPB.

Karya-karya
 Tirani, Birpen KAMI Pusat (1966).
 Benteng, Litera (1966).
 Buku Tamu Musium Perjuangan, Dewan Kesenian Jakarta (buklet baca puisi) (1972).
 Sajak Ladang Jagung, Pustaka Jaya(1974).
 Kenalkan, Saya Hewan (sajak anak-anak), Aries Lima (1976).
 Puisi-puisi Langit, Yayasan Ananda (buklet baca puisi) (1990).
 Tirani dan Benteng, Yayasan Ananda (cetak ulang gabungan) (1993).
 Prahara Budaya (bersama D.S. Moeljanto), Mizan (1995).

Karya terjemahan

 Banjour Tristesse (terjemahan novel karya Francoise Sagan, 1960).
 Cerita tentang Atom (terjemahan karya Mau Freeman, 1962).
 Membangun Kembali Pikiran Agama dalam Islam (tina buku The Reconstruction of Religious Thought in Islam, M. Iqbal bareng jeung Ali Audah sarta Goenawan Mohamad), Tintamas (1964).

Panglélér
 Anugerah Seni ti Pamaréntah RI (1970).
 Cultural Visit Award ti Pamaréntah Australia (1977).
 South East Asia (SEA) Write Award ti Karajaan Thailand (1994).
 Penulisan Karya Sastra ti Pusat Bahasa (1994).
 Sastrawan Nusantara ti Negeri Johor, Malaysia (1999).
 Doctor honoris causa ti Universitas Negeri Yogyakarta (2003).

Referensi

Sastrawan Indonésia
Inohong Minangkabau
Alumni Universitas Indonesia
Tengku Amir Hamzah Pangéran Indrapura atawa nu leuwih kasohor ku ngaran Amir Hamzah nyaéta salah sahiji sastrawan Indonésia ().

Mimiti ancrub kana dunya atikan ti umur 5 taun kalawan sakolana di Langkatsche School di Tanjung Pura taun 1916. 
Sanggeus tamat ti Langkatsche School laju nuluykeun atikanana di MULO Médan. Sataun ti dinya pindah ka 
Batavia (Jakarta), nuluykeun sakola di Christelijk MULO Menjangan. Tamat ti éta sakola dina taun 1927. Tuluy saup ka AMS (Aglemenee Middelbare School) di Solo Jawa Tengah Jurusan Sastra Timur.

Sanggeus namatkeun atikanana di Solo, Amir Hamzah mimiti neuleuman pangaresepna kana dunya sastra. Ti saprak harita Amir mimiti nulis sawatara sajakna nu munggaran. Éta sajak-sajakna dikumpulkeun dina antologi Buah Rindu. Karya-karyana diterbitkeun dina rubrik sastra Panji Pustaka na Sutan Takdir Alisyahbana, majalah Timboel, Pudjangga Baroe, Pandji Poestaka, jeung sajabana. Jumlah karya Amir Hamzah aya 50 sajak asli, 77 sajak tarjamahan, 18 prosa liris, 1 prosa liris tarjamahan, 13 prosa, jeung 1 prosa tarjamahan.

Amir Hamzah balik deui ka Jakarta pikeun nuluykeun atikanana di Sekolah Hakim Tinggi awal taun 1934. Bareng jeung babaturan saentraganana di Perguruan Rakyat saperti Soemanang, Soegiarti, Sutan Takdir Alisyahbana, Armijn Pane, jeung lain-lainna, Amir Hamzah nyieun hiji terbitan majalah Poedjangga Baroe.

Amir Hamzah balik deui Ka Tanjungpura sanggeus lulus jadi Sarjana Muda Hukum. Diangkat jadi Kepala Luhak Langkat Hilir kalawan gelar panghormat Tengku Pangeran Indraputera.

Nalika Jepang ngawasa Indonésia, Amir kapilih jadi anggota Balai Bahasa Indonésia di Médan nu nyiptakeun istilah-istilah modéren. Sanggeus Indonésia merdeka, Amir diangkat ku pamaréntah RI jadi Asisten Résidén daérah Langkat.

Referensi

Sastrawan Indonésia
Usmar Ismail salah sahiji tokoh nu ngayakeun pilem di Indonesia sakaligus nu ngarintis sandiwara modéren. Pilem-pilemna mindeng dilélér hadiah boh di Indonésia boh di Asia. Usmar ogé aktip dina widang nulis sarta mindeng nyieun syair. Lahir di Batu Sangkar Kabupaten Tanah Datar, Sumatera Barat tanggal 20 Maret 1921, ngantunkeun tanggal 2 Januari 1971. Tujuh sadudulur ti pasangan Tumenggung guru OSVIA Bukittinggi, jeung indungna Siti Fatimah. 
Taun 1927 Usmar asup ka sakola di HIS Batu Sangkar. Sanggeus lulus indit ka Padang pikeun nuluykeun atikan di MULO sarta nyokot jurusan IPA.
Taun 1938 hijrah ka Yogyakarta pikeun nuluykeun sakola ka AMS. Lulus taun 1942. Tuluy digawé di Pusat Kebudayaan (Keimin Bunka Sidosyo). Kapapancénan jadi pangarang sagigireun aktip dina widang sandiwara.  
Taun 1994 bareng jeung babaturanana, Usmar Ismail nyieun hiji kelompok sandiwara nu dingaranan “Maya”. Pupuhuna nyaéta Rosihan Anwar jeung sababaraha anggotana saperti HB Jassin, Dr Abu Hanifah, jeung Usmar Ismail sorangan. salah sahiji pilem nu suksés dipintonkeun nyaéta “Taufan di Atas Asia” gubahan El-Hakim atawa Dr. Abu Hanifah. 
Dina dunya kapangarangan, Usmar Ismail nulis kumpulan sajak Puntung Berasap kalawan pamedal Balai Pustaka. Salian ti éta, Usmar ogé nulis tilu buku lakon sandiwara nyaéta  
"Lakon-lakon Sandiwara Sedih dan Gembira" (Balai Pustaka), sarta “Mutiara dari Nusa Laut (Pusat kebudayaan) dan Citra” (Gapura). 
Di Yogya, Usmar aktip dina widang kabudayaan, politik, jeung militér. Usmar jadi anggota Badan Inteligen. Pangkatna mayor di bagéan Penerangan Tentara. Salian ti éta Usmar ogé ngarangkep jadi pupuhu majalah Arena nu medal di Yogyakarta. Di ieu kota ogé dina periode 1946-1947 kapapancénan jadi Ketua Persatuan Wartawan Indonésia (PWI). 
Kagiatanana dina widang politik jeung militér ngabalukarkeun Usmar kudu nyanghareupan pamaréntah Hindia Belanda. Usmar dituduh ngalakukeun gerakan subversive nepi ka dihukum tujuh bulan di pangberokan Jakarta. Kaluar ti pangbérokan, Usmar digawé di South Pacific Film Corporation, nu mangrupa pangalaman munggaranana di dunya pilem. Bareng jeung babaturanana, Usmar nyieun Perusahaan Film Nasional Indonesia (PERFINI). Pilem munggaran hasil produksi PERFINI tanggal 30 MAret 1950 nyaéta "Long March" atawa "Darah dan Doa". 
Alatan préstasi-préstasina, dina taun 1962 Usmar Ismail dilélér Piagam Wijaya Kusuma ti  présidén Soekarno. Salian ti éta, Usmar ogé jadi salah sahiji inohong nu miboga kalungguhan dina Akademi Téater Nasional Indonesia (ATNI).

Filmografi 
 Harta Karun (1949) 
 Tjitra (1949)
 Darah dan Doa (1950)
 Enam Djam di Djogja (1951) 
 Dosa Tak Berampun (1951) 
 Kafedo (1953) 
 Krisis (1953)
 Lewat Djam Malam (1954)
 Lagi-Lagi Krisis (1955) 
 Tamu Agung (1955) 
 Tiga Dara (1956) 
 Delapan Pendjuru Angin (1957) 
 Asrama Dara (1958) 
 Pedjuang (1960) 
 Toha, Pahlawan Bandung Selatan (1961) 
 Anak Perawan di Sarang Penjamun (1962) 
 Bajangan di Waktu Fadjar (1962) 
 Holiday in Bali (1963)
 Anak-Anak Revolusi (1964) 
 Liburan Seniman (1965) 
 Ja, Mualim (1968) 
 Big Village (1969) 
 ''Ananda (1970)

Referensi

Sastrawan Indonésia
Wihara nyaéta tempat ibadah agama Budha. Kecap wihara asalna ti basa Pali (basa India Kuno) anu hartina tempat cicing atawa tempat puja bhakti (Gunawan, 2000:1). Wihara ogé bisa dihartikeun minangka biara Budha atawa tempat pasamoan para biarawan Budha.

Fungsi
Wihara miboga fungsi minangka tempat ngalakukeun puja bakti, tempat pembabaran, penghayatan sarta pangamalan dhamma (ajaran agama Budha), minangka tempat latihan meditasi dina usaha ngaréalisasikeun pancén suci sarta minangka tempat cicingna para bhikku jeung samanera.

Peran
Wihara miboga peran minangka puseur kagiatan kaagamaan anu diharepkeun bisa ngaronjatkeun moral sarta budi pekerti luhur dina kahirupan  agama pikeun umat Budha, ngadidik, sarta ngabalukarkeun kasadaran dina neuleuman dhamma dina umat Budha sarta masarakat umum sangkan bisa leuwih alus dina bermasarakat (Gunawan, 2000:52).

Fasilitas

Fasilitas nu aya di jero Wihara nyaéta:
Patung Budha, patung ieu miboga genep wangun jeung harti anu béda, di antarana:
 Vitarka Mudra hartina biantara.
 Dharmacakra Mudra hartina muter roda ajaran Budha.
 Dhyani Mudra hartina tapa.
 Abhayana Mudra hartina teu sieun.
 Bhumisparsa Mudrahartina ngahiji jeung alam atawa bumi.
 Vara Mudra hartina béréhan (John, 1990 : 54-55).
Kitab Suci Tripitaka, diteundeun digigireun patung budha.
Lilin, nu miboga harti minangka lambang ti dhamma jeung vinaya (kitab nu eusina aturan para bhikku) nu nyaangan batin jeung ngusir kasieun.
Dupa, nu miboga harti minangka lambang seungitna kahadéan.
Kembang, miboga harti minangka lambang kaéndahan jeung teu kekalna ti sakabéh nu aya di alam dunya.
Cai, miboga harti minangka lambang soméah.
Genta nu fungsina pikeun tanda waktu kabaktian.
Bel nu fungsina pikeun ngabuka waktu kabaktian.
Bungbuahan minangka sasajén.

Rujukan

Tempat Ibadah
Wihara
Siamang; hylobates syndactylus nyaéta kera hideung anu lengeunna panjang, sarta hirup dina tatangkalan. Ilaharna, siamang pohara gesit mangsa luluncatan di luhur tangkal, ku kituna euweuh prédator anu bisa néwak maranéhanana. Siamang mangrupa spesiés kaancam, alatan deforestasi habitatna gancang ngurangan. Siamang henteu miboga buntut sarta mibanda postur awak anu kurang ajeg. Siamang ogé mibanda perkembangan otak anu luhur. Siamang boga warna hideung rada coklat semu beureum. Kera ieu mibanda anyaman antara ramo kadua sarta katilu.

ciri has kera ieu miboga beungeut kawas lélépén sarta boga warna bodas. Awakna ditutupan buuk leubeut, iwal dibagian beungeut, telapak leungeun, suku sarta kélék. siamang miboga kelir hideung legam berlengan panjang sarta hirup dina tatangkalan. Maranéhanana hirup dina jumplukan leutik, panglobana tiluan] sarta henteu mibanda tempat saré husus kawas kera séjénna.
siamang kaasup jenis sato anu sieun kana cai kawas ucing. sorana pohara tarik pisan sarta bisa kadéngé nepi ka jarak 6,5 méter. kera jenis ieu pohara tangkas dina hal ngagalantung ti tangkal ka tangkal. ieu sebabna manéhna miboga anyaman antara ramo kadua sarta katiluna.
sanajan mibanda lima ramo, sabot gulawing di tangkal , manéhna ngan ngagunakeun opat ramo leungeunna. Manéhna ogé mibanda tingkat kacerdasan luhur dibandingkeun jenis sato séjénna. Maranéhanana nyapih anakna nepi ka umurna sataun. Kera jenis ieu kaasup sato omnivora anu ngadahar tutuwuhan atawa serangga.

Rujukan 

Siamang
Hylobatidae
Yoga Syahputra leuwih dipikawanoh Olga Syahputra () nyaéta saurang aktor, komedi sarta nu mawa acara Indonésia. Olga mindeng mintonkeun sipat kaawéwéanna dina unggal pamintonanna.

Anak cikal ti tujuh duduluran pasangan Nur Rachman sarta Nurhida ieu mimiti ngajalankeun karirna ngaliwatan Sanggar Ananda. Liwat Sanggar lulugu Aditya Gumay kasebut, Olga meunang kasempetan témbong dina sajumlah acara sarta syuting film/sinetron.

Olga kacatet kungsi ngabintangan sinetron KAWIN GANTUNG, SI YOYO sarta film layar lebar SUSAHNYA JADI PERAWAN sarta TINA TOON SARTA LENONG BOCAH: The Movie. Disusul kasempetan pikeun jadi presenter program Ngidam anu tayang di SCTV berpasangan jeung Jeremy Thomas.

Sajaba ti éta Olga ogé berperan dina acara komedi Jangan Cium Gue, Extravanganza ABG, sarta Prime Time. Pandeuri dirina ogé ngagabung jeung Indra Bekti sarta Indy Barends dina acara Ceriwis anu tayang unggal poé di Trans Tv.

Dina taun 2008, ngaran Olga beuki diitung di dunya entertaintment. Sajaba jadi presenter acara musik DAHSYAT babarengan Luna Maya sarta Raffi Ahmad di RCTI, manéhna témbong di sawatara film.  Di antarana, SKANDAL CINTA BABI NGEPET sarta MAU LAGI anu pamustunganana baganti judul jadi CINTAKU SELAMANYA alatan dicekal saméméhna. 
Teu ngan jadi presenter sarta berakting, tapi Olga ogé mimitian ngaleukeunan dunya tarik sora.

Dina ajang Panasonic Awards ka-12 Olga suksés ngaborong piala. Pelantun tembang Hantu (Hancur Hatiku) ieu meunangkeun piala dina kategori Presenter Musik Favorit sarta Pelawak Favorit ngéléhkeun senior-seniorna.

Sanggeus suksés ku tembang Hancur Hatiku, di ahir Oktober 2009, Olga balik ngarilis singel Jangan Ganggu Aku Lagi anu masih diciptakeun ku Charlie ST12. 
Olga balik dipercaya pikeun ngabawakeun acara bertajuk ONLINE babarengan Nycta Gina di Trans TV.

Referensi 

Pembawa acara Indonesia
Aktor Indonésia
Pelawak Indonesia
Indy Barends atawa pepekna Mendya Barends Sarmanella nyaéta saurang presenter anu lahir diBogor, 15 Januari 1972. Saméméhna kungsi jadi penyiar radio, salah sahijina acara Good Morning Hard Rocker di radio Hard Rock FM Jakarta, saméméh saterusna jadi presenter. Komo babarengan presenter Farhan, manéhna mecahkeun rekor MURI minangka Penyiar Radio Talkshow Panglilana nyaéta salila 62 jam (Radiothlon).

Indy kaceluk minangka nu mawa acara talkshow Ceriwis, anu dibabarengan ku Indra Bekti. Dina acara kasebut, duanana ngabawakeun acara kalayan konsép perbincangan anu soméah sarta pinuh kalayan joke-joke.

Indy ogé sempet ngabawakeun acara LEPAS MALAM, MELIRIK LAGU, TALK LIVE sarta GOOD MORNING ON THE WEEKEND.
Berkat gawéna sarta fokus dina dunya presenter, manéhna nampa sawatara pangajén di widang ieu, di antarana, Presenter Talk Show Favorit di ajang Panasonic Awards taun 2002 sarta 2004.

Sajaba ti éta, manéhna ogé jadi salah sahiji juri dina acara adu bakat INDONESIAN IDOL 2006.

Indy sorangan nyaéta pamajikan ti Benyamin Sarmanella, anu nikah dina Saptu, 19 Oktober 2001. Maranéhanana duaan geus dikaruniaan saurang anak, Raphael (Rapha) anu lahir dina taun 2002.

Dina 29 Méi 2009, Indy ngalahirkeun anak kadua. Manéhna ngalahirkeun kalayan salamet saurang orok lalaki anu cageur sarta normal di Brawijaya Woman and Children Hospital, Kebayoran baru, Jakarta Selatan. Génder anak kadua Indy lalaki, anu dibéré ngaran Manuel Tobiat Sarmanella.

Saprak kalahiran anak kadua sarta insiden kacilakaan anu tumiba Rapha, basa éta anak kahijina kakeunaan ledakan petasan, nyieun Indy ngurangan jadwal pakasabanana di dunya hiburan. Teu deui mecenghul di télévisi saban poé. Tapi sakapeung manéhna masih jadi presenter acara-acara nu tangtu.

Atikan
SD Regina Pacis Bogor
ITT Business Management - Singapura
Akademi Sekretaris & Manajemen.

Award
2004: Presenter ter-favorite pilihan pembaca "Tabloid Nyata"
2004: Presenter talk show favorite versi "Panasonic Awards" (program TV "CERIWIS" - TRANS TV)
2002: Presenter talk show favorite versi "Panasonic Awards" (program TV "TALK LIVE" - Indosiar)
2002: Penghargaan dari "MURI (Museum Rekor Indonesia)" salaku penyiar radio Talkshow terlama (62 jam) "Radiothlon".

Rujukan 

Aktris Indonésia
Pembawa acara Indonesia
Tionghoa-Indonésia
Penyiar radio Indonésia
Talaga Hérang nyaéta slah sahiji tempat wisata nu aya di Désa Jerukleueut, Kacamatan Sindangwangi, Majaléngka. Talaga Hérang miboga cai anu hérang jeung dikurilingan ku tatangkalan anu ngahias éndahna Talaga ieu. Nu datang henteu ngan saukur urang Majaléngka na hungkul, tapi loba ge anu datang ti saluareun Kabupaten Majaléngka mindeng nganjang ka Objek wisata ieu. Talaga Hérang anu aya di Désa Jeruk Leueut Kacamatan Sindangwangi Kabupatén Majaléngka salah sahiji objek wisata alam anu rame didatangan nalika libur sakola.

Potensi

 Talaga Hérang masih boga sipat alami kalayan nembongkeun cai talaga anu pohara hérang sarta ayana cinyusu anu kaluar ti perut bumi nu aya ditengah talaga, ku kituna nu datang bisa nempo nepi ka dasar talaga.
 Sajaba ti éta objek wisata ieu nawarkeun koleksi sagala rupa jenis lauk anu aya di talaga, nu datang bisa ngarasakeun kaéndahan talaga kalayan maké becak cai atawa parahu leutik,
 Fasilitas anu aya di objek wisata ieu nyaéta musola, tempat dahar, toilét, tempat parkir, parahu, jeung kaayaan jalan anu alus sarta ayana angkutan Désa anu nuju ka objek wisata ieu.

Rujukan

Tempat pelesir di Majaléngka
Talaga di Jawa Kulon
Philip James Selway nyaéta drummer ti grup musik Radiohead anu gumelar tanggal 23 Méi 1967 di Abingdon, Oxfordshire, Inggris. Kamampuhna dina maénkeun drum méré warna anu béda dina musik Radiohéad. Phil sataun leuwih ngora batan personil séjénna jeung réa jalma mikir yén Phil mah teu ramah ku sabab mastakana anu botak. Phil kungsi kuliah di Politéhnik Liverpool, anjeunna nyokot program studi basa Inggris jeung sajarah. Pamajikan Phil ngaranna Kate, tina ieu hubungan, Phil boga tilu anak: Léo, Jamie, jeung Patrick (album Radiohéad anu Kid A, Amnesiac, jeung Hail to the Thief didédikasikeun keur anak-anakna Phil). Phil jadi personil Radiohéad nalika drum éléktrik Radiohéad rusak.

Teu saperti Thom Yorke jeung Jonny Greenwood, Phil teu boga proyék di Luar. Tapi ahir-ahir ieu Phil sering kolaborasi jeung artis-artis séjénna. Phil geus boga rélasi jeung The Samaritans salaku personil, Phil ogé manggung jeung grup musik Dive (maret 2005) terus Phil ogé kungsi muncul dina pilem Harry Potterand the goblet of fire bareng jeung Jonny Greenwood katut Jarvis Cocker minangka anggota grup musik The Weird SIster dina éta pilem. Salian ti éta, Phil ogé boga album solo anu dujudulan Familial. Ieu album dirilis taun 2010 ku label rekaman Bella Union.

Référénsi

Musisi Inggris
Radiohead
Barbie nyaéta ngaran salah sahiji bonéka anu geulis, panonna biru jeung sukuna panjang.

Sajarah

Bonéka barbie mimiti aya kurang leuwih taun 1945 ti salah sahiji kulawarga nu resepeun pisan kana bonéka.Kulawarga ieu mimiti kainspirasi ti budak awéwéna anu resep ulin bonéka keretas. Tuluy indungna anu ngaranna Ruth Handler ngarasa karunya ka budakna anu ngaranna Barbara Handler anu teu weléh kingkin nalika bonéka karetasna suék. ku sabab kitu, indungna miboga kereteg hayang nyieun cocooan anyar pikeun budakna anu bisa lila dipakéna..
Tuluy nyieun bonéka awéwé geulis anu buukna pirang jeung panonna biru. Suku jeung leungeunna panjang nepi ka éta bonéka katingali langsing jeung sampurna. Awak Barbie dipercaya salaku wangun awak awéwé anu idéal dina ukuran leutikna. ku sababa kitu, loba awéwé anu hayang boga awak kawas awak Barbie.
Barbie mimiti diproduksi taun 1945 ku pausahaan bonéka kulawarga Handler, anu ngaranna Mattel Toy Company di Amerika Serikat. Éta bonéka dibéré ngaran luyu jeung budak awéwé kulawarga Handler nyaéta Barbara. Tapi ngaran tukangna diganti jadi Barbara Millicent Robert, anu biasana disebut Barbie.
Kua ayana bonéka anu geulis ieu, langsung dipikaresep ku masarakat.Méh kabéh budak awéwé di dunya resepeun ka bonéka Barbie. ku lantaran kitu nyieun deui leuwih loba bonéka barbie  aya ogé anu diimpor ka sakuliah dunya malah mah nepi ka nagara-nagara nu aya di Timur Tengah.
Ti harita modél Barbie ogé mekar jadi leuwih modérn ti mimiti modél baju nepi ka modél buuk. Malah di Jepang mah leuwih antusias kana ngaproduksi modél-modél baju Barbie, ti mimiti baju renang, baju ulin, baju gawé, nepi ka baju saré ogé ku maranéhna dijieun pikeun Barbie.
Nalika taun 1961, pausahaan bonéka Mattel Toy Company nyieun bonéka lalaki pikeun jadi papacanganana Barbie ku sabab karunya si bonéka Barbie teu boga batur hirup.Bonéka lalaki ieu dijieun ku Barbara Handler, anak awéwé anu jadi inspirasi bonéka Barbie. Manéhna hayang nyieun bonéka lalaki anu dibéré ngaran Ken, ngaran saurang lalaki anu jadi lalaki kameumeut Barbara Handler nalika SMA. Tapi hanjakal éta lalaki teu miboga rasa katrésna ka Barbara. ku sabab kitu, Barbara ngaabadikeun katrésnana dina wangun bonéka anu jadi papacanganana Barbie.

Nalika libur sakola, biasana loba film-filma anu ngirut ati salah sahijina film Barbie
Bonéka Barbie anu difilmkeun geus aya sababaraha judul, di antarana Barbie in the Nutcracker, Barbie as Rapunzel, Barbie Mariposa, Barbie Fairytopia: Magic of the Rainbow, jeung Barbie and the Magic of Pegasus.

Referensi

Cocooan
Bonéka
Yu Seung-ho (Lahir 17 Agustus 1993) nyaéta aktor Koréa Kidul. Manéhna nyieun debut film The way Home nyaéta ngeunaan saurang anak ngora anu dikirim ku indungna pikeun cicing di ninina anu pireu saterusna dituturkeun ku Surat Drama Asih, Sad Love Song sarta Legenda rumaja.

Karir

Manéhna nyieun film debut di The Way Home sarta Daddy Fish. Yoo Seung Ho mineng maén di drama télévisi di mana manéhna maénkeun Damdéok legenda rumaja, Love Letter, Sad Love Story. Dina taun 2008, Yoo Seung Ho ilubieung dina proyék di Asia babarengan jeung selebriti séjén kawas Park Jin-young, Jackie Chan, Wonder Girls, Jang Nara, Wheesung, sarta loba batur pikeun ngarojong nu lainna Sichuan taun 2008. Mecenghul dina vidéo musik "Lies T-ara " dina mimiti 2009 sarta Girls 'Taeyéon & Klip vidéo Hiji Generasi Lagu dijudulan "like The Stars " anu dirilis dina 17 Nopémber 2010. Ogé, saméméhna dina taun 2010, manéhna duet babarengan IU  "Believe In Love" awak media pikeun amal hiburan Koréa populér, paménta pikeun asih, di mana manéhna geus indit ka wewengkon kumuh India sarta Sri Lanka pikeun nyaksian kaayaan hirup maranéhanana. Duo ieu ditulis kalayan ngarujuk dina Yoo Seung Ho buku harian ditulis samentara manéhna aya di luar nagari.

Filmografi

Film

 Leafie, A Hen Into The Wild (2011)
 Blind (2011)
 City Of Father (2009)
 Fourth Period Murder Mystery (2009)
 Unforgettable (2008)
 My Teacher (2006)
 Hearty Paws / Héart is... (2006)
 Don't Tell Papa (2004)
 Happy (Ero) Christmas (2003)
 The Way Home (2002)

Serial TV

 Flames Of Ambition (MBC, 2010)
 God of Study (KBS2, 2010)
 You're Beautiful (SBS, 2009) caméo
 Queen Seon Duk (MBC, 2009)
 The King and I (SBS, 2007)
 The Legend (MBC, 2007)
 Alien Sam (2006)
 Sad Love Song (MBC, 2005)
 Precious Family (KBS2, 2004)
 The Immortal Lee Soon-shin (KBS1, 2004)
 Love Letter (MBC, 2003)
 Daddy Fish (MBC, 2000)

Penghargaan

2009 MBC Drama Awards: Newcomer Penghargaan Pria (Ratu)
 Koréa Selatan Movie Awards: Aktor pangalusna (2007)
 Peran Desain Internasional Inchéon: Bo Dae Heung Sa (2007)
 Anak Koréa \ Movie Awards : Bo Dae Heung Sa (2006)
 Penghargaan KBS: Aktor pangalusna (2005)

Rujukan

Aktor Koréa Kidul
Eilleen Regina Edwards atawa leuwih kasohor ku sebutan Shania Twain nyaéta salah sahiji musisi asal Kanada. Lahir di Windsor Ontario tanggal 28 Agustus 1965.

Lahir ti pasangan Sharon jeung Clarence Edwards. Shania kungsi nikah jeung Robert John Mutt Lange dina tanggal 28 Désémber 1993 nepi ka ngalahirkeun anak nu ngaranna Eja D'Angelo. Tapi teu kungsi lila Twain jeung Lange pipisahan dina tanggal 9 Juni 2010. Shania nikah deui dina tanggal 1 Januari 2011 di Rincón, Puerto Rico ka Frederic Thiebaud, pangusaha asal Swiss.

Ngamimitian karir dina dunya musik ti leuleutik kénéh kalawan ngeusi acara The Tommy Hunter Show nalika umurna 13 taun. Préstasina nu pangnyongcolangna bisa katitén tina albeumna nu katilu nyaéta Come On Over nu jadi albeum panglakuna dina mangsa harita.  Leuwih ti 39 juta kopi kajual di sakuliah dunya sarta jadi album nu panglakuna kasalapan di U.S, sedengkeun albeum kaopatna nu judulna Up! Dirilis ahir 2002, kajual leuwih ti 20 juta kopi di sakuliah dunya.

Shania kungsi ninggalkeun dunya musik alatan kudu ngurus adi-adina. Kolotna tilar dunya nalika Shania umurna 22 taun. Taun 1991 Shania meunangkeun kontrak rékaman ti Mercury Nashville. 
Albeum munggaranana teu ngahasilkeun hiji préstasi nu nyongcolang. Tapi dina albeum kaduana The Woman in Me ngahasilkeun angka jual pangluhungna sarta tina ieu albeum Shania meunangkeun Grammy Award salaku Best Country Album.
Shania Twain ogé kacatet salaku hiji-hijina wanoja nu meunangkeun Diamond tina tilu albeumna. Ti mimiti ancrub ka dunya musik, Shania Twain geus boga 5 studio album jeung 1 Greatest Hist.

Diskografi

Album
 1993: Shania Twain
 1995: The Woman in Me
 1997: Come on Over
 2002: Up!
 2017: Now
 2023: Queen of Me

Album Kompilasi
 2001: The Complete Limelight Sessions
 2004: Greatest Hits

Referensi

Musisi
Nu babar taun 1965
Taylor Alison Swift atawa nu leuwih kasohor ku sebutan Taylor Swift nyaéta salah sahiji musisi. Lahir di Pennsylvania tanggal 13 Desember 1989. Bakatna dina widang nyanyi geus aya ti leuluetik kénéh. Swift dumuk di Pennsylvania bareng jeung kolotna sarta dulur lalakina Austin. 
Pangaresepna dina widang musik kapangaruhan ku LeAnn Rimes, Dolly Parton, Shania Twain, Patsy Cline, jeung ninina sorangan. Nalika umurna 10 taun, Taylor Swift geus bisa nyieun lirik lagu sarta geus biasa minton hareupeun jalma réa. Lulus ti Akademi Harun, sakola Kristen SMA Hendersonville, Tennessee dina bulan Juli 2008. Sobat deukeutna nyaéta Selena Gomez, Miley Cyrus jeung Demi Lovato. Ngamimitian debutna ngaliwatan jalur indi taun 2006. Swift ngamimitian karirna kalawan ngrilis single Tim Mc Graw sarta langsung asup kana tangga lagu U.S.Billboard. 
Tanggal 24 Oktober 2006, Swift ngarilis albeumna kalawan judul Taylor Swift. Ampir sakabéh lagu nu aya dina ieu albeum mangrupa ciptaan Swift sorangan. Ieu albeum jadi jawara di tangga lagu Billboard Top Country. 
Swift ogé ngaluarkeun albeum Sounds of the Season nu dirilis dina tangggal 16 Oktober 2007. Taun 2008 ngarilis albeum Fearlees. Tina ieu albeum, Swift dilélér hadiah  Academy of Country Music Awards ka-44 dina kategori Album of The Year. Swift ogé narima crystal milestone salaku artis musik country. Salian ti éta, Swift ogé meunangkeun BestFemale Video dina 2009 VMAs.

Referensi 

Musisi
Nu babar taun 1989
Curug Muara Jaya atawa Curug Apuy nyaéta salah sahiji obyek wisata unggulan di kabupatén Majaléngka. Curug anu dikokolakeun nalika taun 1999 ieu aya di désa Argamukti, kacamatan Argapura, Majaléngka.

Karakteristik curug
Ieu curug  jangkungna kira-kira 73 m. Curug ieu miboga dua tingkatan, tingkat kahiji mangrupa curug utama anu  jangkungna kira-kira 60 méter, sedengkeun tingkat kadua mangrupa curug anu leuwih leutik, jangkungna kira-kira 13 méter.. Lega ieu curug kira-kira 2 Ha.

Cara pikeun nepi ka curug
Jarak nu kudu ditempuh kira-kira 20 Km ti puseur kota. Saméméh nepi di Curug Muara Jaya, ti Majaléngka urang leuwih tiheula kudu ngaliwatan kacamatan Maja.  Jarak ti tempat parkir ka lokasi wisata kira-kira +300 m mangrupa jalan satapak anu geus ngagunakeun paping blok.

Harga tikét katut fasilitas
Harga tiket ngan saharga Rp. 4.000/jalma.  Jumlah nu datang taun 2007 jumlahna 15.782 jalma, taun 2005 jumlahna 32.300 jalma.  Fasilitas anu aya di Curug ieu di antarana tempat parkir anu lega, aréna ulin barudak, bale pasamoan, toilét, warung, shelter, musola, sarta camping ground.

Kagiatan séjén
Di lokasi ieu dina saban taunna dilaksanakeun upacara Pareresan anu dipigawé masarakatna sanggeus panén raya.

Rujukan

Curug
Curug di Jawa Kulon
Tempat pelesir di Majalengka
Syahrini (lahir di Sukabumi, Jawa Barat, 1 Agustus 1980) nyaéta saurang panyanyi kabangsaan Indonésia. Syahrini ngajalakeun masa leutikna di Sukabumi.  Album perdana sarjana hukum ti Universitas Pakuan Bogor ieu téh My Lovely anu dirilis dina 2008. Saméméh ngarilis album kahiji, anak kadua ti tilu duduluran ieu kungsi menyanyi pikeun album kompilasi film Coklat Stroberi jeung judul lagu “Tatapan cinta“.

Rini ngamulai karir di dunya musik liwat lagu Tatapan Cinta anu asup dina album original soundtrack Coklat Stroberi (2007).  Sataun saterusna, Rini geus boga album perdana My Lovely (2008) kalayan hits single “Bohong” sarta “My Lovely” anu bergenre genre pop. Dina album ieu Rini suksés meunang pangrojong ti sawatara panyipta-panyipta, antara séjén Dewiq sarta Yovie Widianto. Saterusna dina pertengahan taun 2009, Syahrini ngarilis single “Pusing ½ Mati” anu mangrupa ciptaan Syahrini sorangan jeung bantuan aransemén ti Wawan TMG anu geus biasa ngalakonan prosés aransemén sarta mastering pikeun artis Republik Cinta Manajemén.

Lagu Aku Tak Biasa meunang sentuhan béda. Aransemén musik dijieun ku Anang Hermansyah anu geus biasa jeung karakter vocal Syahrini. Pangalaman Anang Hermansyah berkarir di industry musik salila 20 taun méré warna sorangan pikeun lagu “Aku Tak Biasa”. Ditambah improvisasi Syahrini nyieun lagu ieu kadéngé ‘Tak Biasa’. Leuwih powerfull sarta nonjolkeun range vokalna anu beuki asak sarta pinuh kalayan penjiwaan. Urang baris terhanyut sarta ngarasa “teu biasa lamun teu ngadéngé sora Princess Syahrini”.

Rujukan

Panyanyi Indonésia
Aktris Indonésia
Inohong Jawa Kulon
Inohong Sunda
Obelisk tina basa Yunani ὀβελίσκος – obeliskos nyaéta wangunan nu wangunna pilar pasagi panjang tur tungtungna seukeut, ti handap tepi ka luhur beuki leutik tur seukeut. Tungtungna mirip jeung piramida nu dibungkus ku campuran métal emas atawa pérak. Mangrupa salah sahiji arsitéktur titinggal ti jaman Fir’aun sarta simbolisasi seuneu nu arahna ka luhur ka Déwa Panonpoé (Helios atawa Ra Goddes). Panonpoé mangrupa Tuhan pangluhurna keur kaum pagan nu nepi ka kiwari masih kénéh aya (simbol kaum kabbalah). 
Nalika panonpoé nyorot kana tungtung obelisk, cahya nu dikaluarkeun ku obelisk mirip jeung panonpoé. Alatan éta ogé, masarakat Mesir kuno nganggap yén obelisk téh mangrupa jalmaan Déwa Panonpoé. 
Nalika karajaan Romawi ngawasa, pangwangunan obelisk dilaksanakeun di sakuliah daérah kakawasaanatuona. 
Loba masarakat nu percaya yén obelisk mangrupa simbol ayana kelompok nu muja kana panonpoé sarta kapercayaan mistis kana numerologi. Minangka karya seni nu dipapaés ku ornament-ornamén kuno, obelisk miboga fungsi minangka hiji jam kalangkang panonpoé sarta nu nyalurkeun énergi ti sakuliah kota gedé nu aya di dunya. Éta kalangkang diproyéksikeun di luhureun lapang saluyu jeung robahna posisi panonpoé, nepi ka siga jarum jam raksasa.

Referensi

Monumén
Musieum Talaga Manggung aya di Désa Talaga Wétan, Kecamatan Talaga. Jarak anu kudu ditempuh ka musium ieu nyaéta Skira-kira 26 km ti puseur Kota Majaléngka. Nu datang ka lokasi wisata budaya ieu umumna pelajar. Tiket asupna henteu ditangtukeun, ngan sawates sumbangan sukarela.

Sajarah

Musieum Talaga Manggung anu perenahna di Kecamatan Talaga mangrupa salah sahiji bukti sajarah kejayaan karajaan di kota angin anu cangkaruk kénéh nepi ka ayeuna. Musium anu masih kokoh ieu téh titilar sakaligus patilasan Karajaan Talaga Manggung anu kungsi aya di Majaléngka taun 1371 – 1819 SM. Saméméhna karajaan ieu aya di barat daya Gunung Ciremai anu kiwari jadi Kecamatan Talaga diadegkeun hiji musium anu dikokolakeun ku Yayasan Talagamanggung anu anggotana turunan ti Prabu Darma Suci II, Teten W, anu mangrupa generasi ka salapan welas sedengkeun barang titilar anu masih aya ngan saukur sawelas jenis barang. Teten W salaku Sekretaris Yayasan Talaga Manggung nyebutkeun yén mimiti diadegkeunna musium ieu dimaksudkeun salaku usaha ngamumulé barang titilar sajarah ti Karajaan Talaga Manggung anu ancik saeutik sangkan bisa dikokolakeun kalayan leuwih hadé.

Barang Titilar

Lobana titilar sajarah ti Karajaan Talaga Manggung saperti karéta kéncana, pakakas perang, pakakas kasenian anu jadi daya irut , sarta ayana adat ngamandikeun pakakas anu rutin dilaksananakan sataun sakali. Kiwari barang titilar anu aya di musium  ngan aya pakakas kasenian (goong renteng), pakarang pusaka karajaan (keris, tombak jeung sajabana), pakakas tukeur dina mangsa kerajaana, saperti téko, genta, batu Bandring, jeung batu pangsolatan.

Sajaba Musium Talaga Manggung, di Kabupatén Majaléngka aya dua tempat sajarah séjénna saperti Monumén Perjuangan Kawunghilir (Cépér, Baki tempat seureuh, peti kai badag, sarta pakarang) anu aya di Désa Cigasong sarta Tugu Peringatan Riwayat Bangun Rangin anu aya di Kacamatan Jatitujuh.

Rujukan

Musieum
Kuda Lumping nyaéta kasenian wangun ibing anu dipaénkeun ku saurang maké kukudaan minangka média.
Iwal ti éta ibing kuda lumping biasana sok aya atraksi anu bahaya saperti ngadahar beling, jukut, mesek kalapa maké huntu, jsb.
Ieu hal nu ngajadikeun kuda lumping sok dipatalikeun keun hal-hal anu magis, saméméh minton pamaén kudu ngayakeun ritual pikeun kasalametan.
Masarakat mikawanoh kasenian kuda lumping minangka kasenian anu magis lantaran dina ritual pamaén jiga nu diasupan roh sangkan bisa ngadahar beling atawa nu séjénna, katambah ku gamelan jawa anu marengan nambah suasana magis dina pintonnana.
Cenah, ibing Kuda Lumping mangrupa wangun apresiasi sarta pangrojong rahayat cacah ka pasukan kuda Pangeran Diponegoro dina nyanghareupan pangjajah Walanda.
Aya ogé vérsi anu nyebutkeun, yén ibing Kuda Lumping ngagambarkeun carita perjuangan Raden Pites, anu dibantuan ku Sunan Kalijaga, ngalawan pangjajah Walanda.
Vérsi séjén nyebutkeun yén, ibing ieu mengisahkan ngeunaan latihan perang pasukan Mataram anu dipingpin Sultan Hamengku Buwono I, Raja Mataram, pikeun nyanghareupan pasukan Walanda.
Kiwari kuda lumping dijadikeun kasenian pikeun hiburan, teu jarang kuda lumping anu teu ngasupkeun unsur magisna tapi leuwih kana ibing katut gerakanna.

Rujukan

Kasenian tradisional
Néolitikum nyaéta hiji jaman anu geus kaliwat di mana manusa harita geus wanoh kana sistem tatanén ,dina mangsa ieu jelema geus ngosok pakakas-pakakas anu dijieun tina batu nepi ka lemes.
Tatanén sarta ternak geus leuwih maju sarta jelema geus nyieun imah-imah anu  permanen. 
Imah-imah kasebut dijieun ku babarengan ku kituna nyarupaan kampung.
Dina mangsa ieu geus bisa nyieun tembikar sarta pertenunan geus maju.
Pakakas-pakakas batu anu aya dina mangsa ieu nyaéta beliung pasagi sarta belincung.
Beliung pasagi nyaéta hiji pakakas anu dijieun tina batu kalisedon , keur widang handapna (widang proximal) saeutik bingkeng.
Bangian hareup biasana leuwih leutik batan bagian tungtungna.
Bagian hareup ieu henteu digosok.
Bagian tungtungna disebut ogé bagian tajaman, digosok atawa diasah ngan dina sisi handap (dina widang proximal waé).
Beliung diasah nepi ka lemes sarta hérang.
Cara makénéa nyaéta ditalian dina  kai.
Dina jaman néolitikum , kaayaan lingkungan alam  loba nu robah.
Naékna cai sagara ngabalukarkeun daratan nambahan heureut.
Hawa jadi leuwih panas, ngajadikeun taneuh garing di unggal wewengkon.
Wewengkon tempat manusa moro beuki heureut , samentara nu nyicingan bumi beuki nambahan.
Sakabéh éta ngabalukarkeun manusa henteu deui bisa sapinuhna ngagantungkeun diri ti na pakasaban moro .
Maranéhanana kudu sanggup ngahasilkeun kadaharan sorangan.
Alatan éta , manusa mimitian ngembangkeun pepelakan sarta ternak sato nu tangtu.
Jadi manusa anu baheulana ngan jadi tukang ngumpulkeun kadaharan kiwari jadi penghasil kadaharan.
Parobahan anu pohara ngadasar éta mindeng disebut revolusi neolitikum , sanajan sabenerna parobahan kasebut lumangsung dina jangka waktu anu lila.
Dina mangsa tatanén , tutukeyran barang atawa barter geus dipigawé.
Kutan di wewengkon anu beunghar ku batu jelema leuwih loba nambang batu pikeun dijieun beliung.
Sajaba dipaké sorangan , sawaréh hasilna ditukeurkeunn jeung barang séjén anu henteu bisa maranéhanana hasilkan sorangan.
Kitu ogé , nu nyicingan anu bisa nyieun gerabah baris menukarkan sawaréh hasil karajinan maranéhanana jeung barang séjén .

Rujukan 

Arkeolog
Vidi Aldiano (ngaran lahir: Oxavia Aldiano; ) nyaéta saurang panyanyi Indonésia. Vidi geus ngaluarkeun album anu dijudulan Pelangi di Malam Hari, Lelaki Pilihan sarta Yang Kedua. Vidi ogé kungsi ngiluan féstival Java Jazz 2005. Vidi ogé nembangkeun sawatara lagu daur ulang dijudulan Cinta Jangan Kau Pergi anu kungsi dipopulerkeun ku Sheila Madjid sarta Nuansa Beuning anu dipopulerkeun ku Keenan Nasution. Vidi Aldiano dipercaya ku Susilo Bambang Yudhoyono pikeun mawakeun lagu ciptaanna anu dijudulan Jiwaku Terang Di Malam Itu. Vidi Aldiano ngabogaan fans club ngaranna VIDIES.
fans club ieu ngabogaan anggota leuwih ti 1000 jelema ti sakumna Indonésia, Malaysia, Singapora, Brunei sarta sawatara urang Indonésia anu sumebar di nagara-nagara séjén kawas Australia, Arab Saudi, dll. Vidi Aldiano pohara ngaaprésiasikeun kabéh anu dilakukeun VIDIES pikeun manéhna.

Kasang tukang
Mahér maénkeun piano Saprak Umur 3 taun, lalaki anu miboga jangkung jeung beurat 178 cm / 65 kg ieu,  digedékeun dina kulawarga anu miboga aprésiasi luhur ngeunaan musik. Ngaliwatan bimbingan indungna anu mangrupa guru piano, Vidi geus mikawanoh tuts piano saprak umur 3 taun. Dina umur 2,5 taun, manéhna geus ngahontal jawara kadua nyanyi pikeun tingkat kanak-kanak. Jadi saprak di sakola dasar Vidi diandalkeun minangka duta kasenian sakola. 
Waktu rumaja, Vidi resep pisan kana biola sarta manéhna serius ngaleukeunan pakakas musik éta. Saprak diuk di SMU, Vidi mimitian kagabung dina band. Préstasina di band ditembrakkeunana kalayan meunang jawara kahiji dina 1ncredible Band Festival 2007. Préstasina minangka panyanyi solo ogé ngareueuskeun pisan.

Kalangenan
Fotografi sarta mikaresep sagala hal anu aya hubunganana jeung manipulasi poto
Ngulik komputer nepi ka disebut Computer Freak
Sagala hal anu aya hubunganana jeung gadget

Fashion Statement
Classy Messy jeung baju pavorit kaluaran Zara, Top Nga, Metrox

Idola
Craig David. Alatan Craig David nyanyi jeung témpo gancang tapi tetep miboga mélodi
Jason Mraz. Alatan lagu-laguna alus sarta groove pisan

Ritual saméméh Nyanyi
Ka WC sarta rélaksasi.

Rujukan

Panyanyi Indonésia
Inohong ti Jakarta
Bandara Vinh atawa Vinh Airport nyaéta bandara utama nu ngalayanan ibu kota Vietnam, Vinh jeung sabudeureunnana. Bandara nu dioperasikeun ku PT Angkasa Pura II ieu miboga kode IATA VII jeung kode ICAO VVVH.

Terminal jeung Maskapai Penerbangan 
Bandara Vinh 1 terminal.
 Air Mekong (Kota Ho Chi Minh, Pleiku, Buon Ma Thuot)
 Vietnam Air Services Company - (Kota Ho Chi Minh, Hanoi)

Bandara di Viétnam
Mésolitikum nyaéta jaman batu pertengahan, anu di mana harita manusageus mikawanoh tatanén.
Jaman Mésolitikum miboga ciri-ciri nyaéta : Moro sato jeung ngala lauk, ngamimitian hirup di hiji tempat saperti gua-gua /guha(Abris souc Roche) atawa teu pundah-pindah, ninggalkeun runtah pawon  (kjokken moddinger), geus maké pakakas saperti Kampak anu dikeupeul (peble),Kapak pondok (Bache Courte).
Nu kaasup kana kabudayaan mésolitikum nyaéta :
Kabudayaan Bacson-Hoabinh
Kabudayaan Bandung
Kabudayaan Toala ( Sulawesi selatan)
Tokoh anu nimukeunna nyaéta P.V. Van Stein Callenfels.
Sabot mangsa mésolitikum, nu nyicingan Indonésia geus mimitian hirup ku cara ngageugeuh sarta geus mimiti tatanén sacara basajan pikeun minuhan kaperluan kadaharan maranéhanana, iwal ti éta  ogé pikeun nyumponan kaperluan hirup masarakat harita geus bisa moro sato sarta néwak lauk.
Tempat ancik anu maranéhanana biasana di basisir (kjokkenmoddinger) sarta goa-goa (abris sous roche). 
Kjokkenmoddinger nyaéta runtah pawon anu eusina siput, kerang sarta barang-barang hasil kabudayaan kawas kapak genggam, kapanggih di sapanjang basisir wétan Pulo Sumatera.
Abris sous roche nyaéta goa nyarupaan ceruk batu karang anu dipaké manusa minangka tempat ancik.
Kapanggih diwewengkon Madiun, Besuki, Timor sarta Rote.

Rujukan 

Arkéolog